คีโอว์น เตือนจิ้งจอกสยามอย่าประมาท หากหวังซิวแชมป์ลีก
สำนักข่าวต่างประเทศ รายงานวันที่ 1 เม.ย. ว่า มาร์ติน คีโอว์น อดีตกองหลังทีมชาติอังกฤษ และทีม ปืนใหญ่ อาร์เซนอล ระบุ ทีมเลสเตอร์ ซิตี้ ต้องมีสมาธิและเดินหน้าเก็บชัยในทุกนัดที่เหลือ เพื่อคว้าแชมป์พรีเมียร์ลีก อังกฤษ ฤดูกาลนี้,เลสเตอร์ ซิตี้ กำลังนำเป็นจ่าฝูงพรีเมียร์ ลีก โดยมีแต้มมากกว่า ทอตแนม ฮอตสเปอร์ ทีมรองจ่าฝูง อยู่ 5 คะแนน ขณะที่ฤดูกาลนี้เหลือแข่งอีก 7 นัด ซึ่งหลายฝ่ายต่างมองว่า เลสเตอร์ ซิตี้ จะได้แชมป์ไปครอง อย่างไรก็ตาม คีโอว์น เตือนฝูงจิ้งจอกสยามว่าห้ามประมาท ต้องมีสมาธิและเดินหน้าคว้าชัยต่อเนื่องในทุกเกมที่เหลือ,มันอาจจะเป็นช่วงเวลาที่ยอดเยี่ยมสำหรับคุณ ชีวิตมันรู้สึกดีเมื่อนำเป็นจ่าฝูง แต่การทำทุกอย่างเพื่อไปให้ถึงจุดนั้น แน่นอน มันมีความกดดันสูงมาก ดูตอนที่อาร์เซนอลได้แชมป์ลีกตอนปี 2002 สิ พวกเขาชนะ 13 นัดสุดท้ายก่อนจบฤดูกาล นั่นคือสิ่งที่เลสเตอร์ต้องทำ ถ้าคุณกำลังอยู่ในฟอร์มที่ดี ผู้คนรอบๆ ตัวคุณมักจะคิดว่ายังไงก็ได้แชมป์ชัวร์อยู่แล้ว ซึ่งมันก็ขึ้นอยู่กับคุณ และเพื่อนร่วมทีมของคุณว่าจะมีสมาธิแค่ไหนแล้ว เพราะคุณรู้ดีว่ามันไม่ได้ง่ายขนาดนั้น มันเป็นเรื่องยากมากที่จะคว้าชัยได้ต่อเนื่อง คุณสามารถสนุกเกี่ยวกับการลุ้นแชมป์ได้ แต่คุณต้องหยิกตัวเองเพื่อไม่ให้เหลิง คีโอว์น กล่าว
มาร์ติน คีโอว์น อดีตกองหลังทีมอาร์เซนอล ระบุ ทีมเลสเตอร์ ซิตี้ ต้องมีสมาธิ และเดินหน้าเก็บชัยในทุกนัดที่เหลือ เพื่อคว้าแชมป์พรีเมียร์ลีก อังกฤษ ฤดูกาลนี้
พรีเมียร์ลีก,เลสเตอร์ ซิตี้,มาร์ติน คีโอว์น,ข่าวกีฬา,ข่าว,ไทยรัฐออนไลน์